钦定古今图书集成/方舆汇编/边裔典/第013卷 > 汉
## 钦定古今图书集成/方舆汇编/边裔典/第013卷 > 汉

### 武帝元封二年夏四月朝鲜王攻杀辽东都尉迺募天下死罪击朝鲜秋遣楼船将军杨仆左将军荀彘将应募罪人击朝鲜

按《汉书本纪》云云，按《朝鲜传》，“朝鲜王满，燕人，自始
燕时，尝略属真番，朝鲜为置吏筑障。秦灭燕，属辽东
外徼。汉兴，为远难守，复修辽东故塞，至𬇙水为界，属
燕。燕王卢绾反，入匈奴，满亡命，聚党千馀人，椎结蛮
夷，服而东走，出塞，度𬇙水，居秦故空地上下障，稍役
属真番、朝鲜蛮夷及故燕、齐亡命者王之，都王险。会
孝”惠、高后天下初定，辽东太守即约满为外臣，“保塞
外蛮夷，毋使盗边。蛮夷君长欲入见天子，勿得禁止。”
以闻，上许之，以故满得以兵威财物侵降其旁小邑，
真番、临屯皆来服属，方数千里。传子至孙右渠，所诱
汉亡人滋多，又未尝入见真番旁众国，欲上书见天
子，又拥阏弗通。元封二年，汉使涉何谯谕，右渠终不
肯奉诏。何去，至界，临𬇙水，使御刺杀送何者。朝鲜裨
王长即渡驰入塞。遂归报天子曰：“杀朝鲜将。”上为其
名美，弗诘，拜何为辽东东部都尉。朝鲜怨何，发兵攻
袭杀何。天子募罪人击朝鲜。其秋，遣楼船将军杨仆
从齐浮渤海，兵五万，左将军荀彘出辽东讨右渠。右
渠发兵距险，左将军卒多率辽东士兵，先纵败散，多
还走，坐法斩。楼船将齐兵七千人先至王险。右渠城
守，窥知楼船军少，即出击楼船。楼船军败走，将军仆，
失其众，遁山中。十馀日，稍求收散卒，复聚左将军击
朝鲜、𬇙水西军，未能破。天子为两将，未有利，乃使卫
山因兵威往谕右渠。右渠见使者，顿首谢：“愿降，恐将
诈杀。臣今见信节，请服降。”遣太子入谢，献马五千匹，
及馈军粮。人众万馀，持兵方度𬇙水。使者及左将军
疑其为变，谓太子已服降，宜令人毋持兵。太子亦疑
使者左将军诈之，遂不度𬇙水，复引归山，报天子，诛
山左将军。破𬇙水上军，迺前至城下，围其西北，楼船
亦往会，居城南右渠，遂坚城守，数月未能下。左将军
素侍中幸将，燕、代卒悍，乘胜军多骄。楼船将齐卒入
海，已多败亡，其先与右渠战，困辱亡卒，卒皆恐将，心
惭其围。右渠常持和节，左将军急击之。朝鲜大臣迺
阴间使人私约降楼船，往来言尚未肯决。左将军数
与楼船期战，楼船欲就其约，不会。左将军亦使人求
间隙，降下，朝鲜不肯心附楼船，以故两将不相得。左
将军心意，楼船前有失军罪，今与朝鲜私善，而又不
降，疑其有反计，未敢发。天子曰：“将率不能前”，乃使卫山谕降。右渠不能颛决，与左将军相误，卒沮约。今两
将围城，又乖异，以故久不决，使故济南太守公孙遂
往正之，有便宜得以从事。遂至，左将军曰：“朝鲜当下
久矣，不下者”楼船数期不会。具以素所意告遂曰：“今
如此不取，恐为大害，非独楼船，又且与朝鲜共灭吾
军。”遂亦以为然，而以节召楼船将军入左将军军计
事，即令左将军戏下执缚楼船将军，并其军以报天
子诛遂。左将军已并两军，即急击朝鲜。朝鲜相路人
相韩陶尼谿相参将军王唊相与谋曰：“始欲降楼船，
楼船今执，独左将军并将，战益急，恐不能与王。”又不
肯降陶唊，路人皆亡降汉，路人道死。〈唊音颊〉

按《朝鲜史略》，“箕子都平壤，其后子孙稍骄虐，燕乃攻
其西满潘汗为界，朝鲜遂弱。至四十代孙否属于秦，
子准立，为卫满诱逼，浮海南奔。”又曰：“燕人卫满，因卢
绾乱。”〈汉高祖时燕王绾乱〉亡命来，渡《𬇙水》。〈即今大同江〉诱逐箕准，据
王险城。〈即今平壤〉仍号“朝鲜。”至孙右渠，不奉汉诏，武帝遣
公孙遂灭之。

元封三年夏，《朝鲜》斩其王《右渠》降，以其地为乐浪，临
屯、元菟、真番郡。楼船将军杨仆坐失亡多，免为庶民。
左将军荀彘坐争功弃市。

按《汉书武帝本纪》云云。按《朝鲜传》，“元封三年夏，尼
谿相参迺使人杀朝鲜王右渠来降。王险城未下，故
右渠之大臣成己又反复攻吏。左将军使右渠子长
降相路人子最告谕其民，诛成己，故遂定朝鲜为真
番、临屯、乐浪、元菟四郡，封参为浕清侯，陶为秋苴侯，
唊为平州侯，长为几侯。最以父死颇有功，为涅阳侯。
左”将军征，至坐争功相嫉，乖计，弃市。楼船将军亦坐
“兵至列口，当待。”左将军擅先，纵失亡多，当诛赎为庶
人。

按《朝鲜史略》，“四郡，汉武帝讨右渠，分其地为乐浪。”〈平壤〉
临屯：〈东暆县今注陵〉元菟。〈东沃沮城今咸镜地〉《真番》：〈雷县〉

### 昭帝始元五年夏六月罢真番郡

按：《汉书本纪》云云。

按《朝鲜史略》：“二府，汉昭帝以平壤元菟郡为平州都
督府，临屯乐浪郡为东府都督府。”

### 元帝建昭二年高句丽始祖朱蒙立

按《汉书》本纪列传皆不载。按《朝鲜史略》。“高句丽始
祖朱蒙立。”〈汉元帝建昭二年新罗始祖二十一年〉先是，《东扶馀》王《金蛙》，
扶馀王解夫娄老无子，求嗣，祭山川。所御马至鲲渊，
见大石相对而泪。转石有小儿，金色蛙形，喜而养之，
名曰“金蛙。”及长，立为太子。得河伯女柳花于太白山
南优渤水。〈在今宁边府〉幽于室中，为日影所照而娠。生一
卵，蛙欲剖之，不能，母裹置暖处，有男子破壳而出，骨
表英伟。七岁自作弓矢，发无不中，名为“朱蒙。”〈扶馀俗谓善射
者为朱蒙〉蛙七子忌，欲杀之。朱蒙乃与乌夷、陕父、摩离等
行至淹淲，水无梁，祝曰：“我天帝子，河伯外甥，今日逃
乱，追者将及，奈何？”于是鱼鳖成桥，得渡。桥解，追兵不
及，至毛屯谷，遇《三贤》。〈麻衣衲衣水澡衣〉共至、卒至、扶馀。〈今成州府〉
其王无子，妻以女，生《沸流》。及《温祚》。王薨，朱蒙嗣，自称
“高辛”之后，国号《高句丽》，因姓高。时《沸流》水上《松壤》国
王以国来降，封为《多勿侯》。〈丽语复旧王为多勿〉又灭荇人国。〈在太
白山东南即今三陟府〉及北沃沮，一名“置沟娄”，北接挹娄，在不
咸山北，东滨大海。多山险，人多力。土气寒，常居穴。弓
长四尺，矢用楛，青石为镞，古之肃慎氏国也。《高句丽》
王母柳花卒于东扶馀，其王《金蛙》以太后礼葬之，立
神庙。《高句丽》王朱蒙薨。〈号东明王〉太子《类利》立，移都国内。
〈即今义州〉又筑尉那岩城。朱蒙在扶馀，娶李氏，有娠，朱蒙
去后乃生。有奇节，善弹丸，误中汲妇盆，以无父被骂。
问于母，知父所在，搜柱下，得父所遗剑，持往见王，王
以所藏断剑合之，果验。乃立为太子。〈按朝鲜之地至此朱蒙与新罗

分据之，《新罗》别立国名，故《别见》。

### 新莽始建国四年严尤诱高句丽侯驺斩之更高句丽为下句丽

按《汉书王莽传》：“莽发高句丽兵，当伐胡，不欲行，郡强
迫之，皆亡出塞，因犯法为寇。辽西大尹田谭追击之，
为所杀。州郡归咎于高句丽侯驺。严尤奏言：‘貉人犯
法，不从驺起，正有他心，宜令州郡且尉安之。今猥被
以大罪，恐其遂畔，夫馀之属必有和者。匈奴未克，夫
馀、秽貉复起，此大忧也’。”莽不尉安，秽貉遂反。诏尤击
之。尤诱高句丽侯驺至而斩焉，传首长安。莽大悦，下
书曰：“迺者命遣猛将，共行天罚，诛灭虏知，分为十二
部，或断其右臂，或斩其左腋，或溃其胸腹，或䌷其两
胁。今年刑在东方，诛貉之部先纵焉。捕斩虏驺，平定
东域，虏知殄灭在于漏刻，此乃天地群神、社稷宗庙
佑助之福，公卿大夫士民同心将率虓虎之力也。予
甚嘉之。其更名《高句丽》为《下句丽》，布告天下，令咸知
焉。”于是貉人愈犯边。

按《朝鲜史略》，“高句丽王迁都尉那岩城，太子解明不
随，恃强力，结怨邻国。”〈解明留都黄龙国王赠强弓解明对其使弯折之〉太子
曰：“父命不可逃。”乃往砺津原，以枪插地走，马触枪死。
〈年二十一〉王莽发《高句丽》兵伐胡，王不欲从，莽遣严尤击之降，封王为《下句丽》侯。《高句丽》王类利薨。〈天凤五年〉号“琉
璃明王”，太子无恤立，以乙豆智为左辅。《高句丽》王北
伐扶馀，北溟人怪由道，请从征，拔剑大号，直进，斩扶
馀王带。素，其季弟。〈皆金蛙之子〉自立为王，移都《曷思》水滨。
从弟率国人来降，赐姓《络氏》。〈皆有络文故也〉